b"\n_START_ARTICLE_\nBlu-ray Disc\n_START_PARAGRAPH_\nBlu-ray Disc arba kitaip BD (i\xc5\xa1 angl. blue ray\xc2\xa0'm\xc4\x97lynas spindulys' ir disc 'diskas')\xc2\xa0\xe2\x80\x93 optinis diskas, skirtas informacijos \xc4\xafra\xc5\xa1ymui ir saugojimui, da\xc5\xbeniausiai auk\xc5\xa1tos rai\xc5\xa1kos vaizdui._NEWLINE_Blu-ray standartas buvo sukurtas \xc4\xafmoni\xc5\xb3, kurian\xc4\x8di\xc5\xb3 buitin\xc4\x99 elektronik\xc4\x85 ir kompiuterius, grup\xc4\x97s, kurios svarbiausias vaidmuo atiteko \xc4\xafmonei \xe2\x80\x9eSony\xe2\x80\x9c. \xc5\xa0i k\xc5\xabr\xc4\x97j\xc5\xb3 grup\xc4\x97 pateko \xc4\xaf asociacij\xc4\x85 Blu-ray (BDA). Palyginus su pagrindiniais konkurentais HD DVD, vienoje Blu-ray disko pus\xc4\x97je telpa daugiau informacijos\xc2\xa0\xe2\x80\x93 25, vietoj 15 gigabait\xc5\xb3, ta\xc4\x8diau jis yra brangesnis._NEWLINE_Blu-ray pavadinimas kilo nuo naudojamo trumpesnio bangos ilgio. 405 nm m\xc4\x97lynos spalvos (techni\xc5\xa1kai\xc2\xa0\xe2\x80\x93 m\xc4\x97lynai violetinio) lazeris leid\xc5\xbeia \xc4\xafra\xc5\xa1yti ir nuskaityti kur kas daugiau duomen\xc5\xb3, nei DVD, kuris turi tuos pa\xc4\x8dius fizinius duomenis, ta\xc4\x8diau \xc4\xafra\xc5\xa1ymui ir nuskaitymui naudoja ilgesn\xc4\x97s bangos lazer\xc4\xaf\xc2\xa0\xe2\x80\x93 raudon\xc4\x85 (650 nm)._NEWLINE_Tarptautin\xc4\x97je elektronikos parodoje \xe2\x80\x9eConsumer Electronics Show\xe2\x80\x9c, kuri vyko 2006 met\xc5\xb3 saus\xc4\xaf, buvo paskelbta apie tai, kad komercinis Blu-ray produkto pasirodymas \xc4\xafvyks 2006 met\xc5\xb3 pavasar\xc4\xaf._NEWLINE_Blu-ray apsauga buvo nulau\xc5\xbeta 2007 met\xc5\xb3 sausio 20 dien\xc4\x85.\n_START_SECTION_\nLazeris ir optika\n_START_PARAGRAPH_\nBlu-ray disko nuskaitymui ir \xc4\xafra\xc5\xa1ymui naudoja m\xc4\x97lynai violetin\xc4\xaf (405 nm bangos ilgio) lazerin\xc4\xaf diod\xc4\x85. \xc4\xaeprasti DVD ir CD naudoja raudonus (650 nm) ir infraraudonuosius (780 nm) lazerius._NEWLINE_Lyginant su DVD, trumpesnis bangos ilgis leido dvigubai susiaurinti takel\xc4\xaf (iki 0,32 mikron\xc5\xb3) ir padidinti \xc4\xafra\xc5\xa1om\xc5\xb3 duomen\xc5\xb3 tank\xc4\xaf._NEWLINE_Trumpesnis m\xc4\x97lynai violetinis lazeris leid\xc5\xbeia saugoti daugiau informacijos 12\xc2\xa0cm skersmens (tokio paties dyd\xc5\xbeio, kaip ir CD/DVD) diskuose. Efektyvus \xe2\x80\x9ed\xc4\x97m\xc4\x97s dydis\xe2\x80\x9c, kuriame lazeris gali susifokusuoti, apribotas difrakcijos ir priklauso nuo \xc5\xa1viesos ir skaitmeninio l\xc4\x99\xc5\xa1io, naudojamo jam sufokusuoti bangos ilgio.\n_START_SECTION_\nKietosios \xc4\xafrangos technologija\n_START_PARAGRAPH_\nD\xc4\x97l to, kad Blu-Ray kompaktiniuose diskuose duomenys yra \xc4\xafra\xc5\xa1omi pernelyg arti pavir\xc5\xa1iaus, pirmosios disk\xc5\xb3 versijos buvo itin jautrios \xc4\xafbr\xc4\x97\xc5\xbeimams, be to, reikalavo \xc5\xa1velnaus skaitytuvo. \xc5\xa0is tr\xc5\xabkumas k\xc4\x97l\xc4\x97 daug \xc4\xafvairi\xc5\xb3 diskusij\xc5\xb3 apie tai, ar sugeb\xc4\x97s Blu-ray formatas atstoti pagrindin\xc4\xaf konkurent\xc4\x85\xc2\xa0\xe2\x80\x93 HD DVD standart\xc4\x85. I\xc5\xa1skyrus savo \xc5\xbeem\xc4\x85 kain\xc4\x85, HD DVD gali b\xc5\xabti ir be kaset\xc4\x97s (kartrid\xc5\xbeo), kaip CD ir DVD diskai._NEWLINE_\xc5\xa0i problema buvo i\xc5\xa1spr\xc4\x99sta 2004\xc2\xa0m. saus\xc4\xaf, kai pasirod\xc4\x97 naujas polimerinis pavir\xc5\xa1ius, kuris geba apsaugoti kompaktinius diskus nuo subrai\xc5\xbeym\xc5\xb3 ir dulki\xc5\xb3. \xc5\xa0is pavir\xc5\xa1ius, sukurtas korporacijos TDK, buvo pavadintas \xe2\x80\x9eDurabis\xe2\x80\x9c. BD disko pavir\xc5\xa1i\xc5\xb3 galima valyti popierin\xc4\x97mis servet\xc4\x97l\xc4\x97mis, kurios gali pakenkti CD ir DVD. HD DVD formatas turi tuos pa\xc4\x8dius tr\xc5\xabkumus, kaip ir jau \xc4\xafprastais tap\xc4\x99 pagrindiniai optiniai diskai. Remiantis prane\xc5\xa1imu spaudai galima teigti, kad \xe2\x80\x9enuogi\xe2\x80\x9c BD su \xc5\xa1iais pavir\xc5\xa1iais yra apsaugoti netgi nuo \xc4\xafbr\xc4\x97\xc5\xbeim\xc5\xb3 atsuktuvu.\n_START_SECTION_\nVaizdo kodavimo standartas\n_START_PARAGRAPH_\nKai kuriuose arba net visuose vaizdo diskuose, kurie tik pasirodys prekyboje, bus palaikomas MPEG-2 standartas._NEWLINE_BD grotuvai turi palaikyti vien\xc4\x85 i\xc5\xa1 trij\xc5\xb3 vaizdo kodavimo standart\xc5\xb3: MPEG-2, kuris taip pat yra naudojamas ir DVD ir MPEG-4 H.264/AVC ir VC-1. Naudojant pirm\xc4\x85j\xc4\xaf standart\xc4\x85, \xc4\xaf vien\xc4\x85 kompaktinio disko sluoksn\xc4\xaf galima \xc4\xafra\xc5\xa1yti auk\xc5\xa1tos kokyb\xc4\x97s dviej\xc5\xb3 valand\xc5\xb3 trukm\xc4\x97s vaizdo \xc4\xafra\xc5\xa1\xc4\x85, kiti du leid\xc5\xbeia \xc4\xafra\xc5\xa1yti daugiau nei keturi\xc5\xb3 valand\xc5\xb3 trukm\xc4\x97s vaizdo \xc4\xafra\xc5\xa1\xc4\x85 viename sluoksnyje._NEWLINE_Garsui BD grotuvai palaiko Dolby Digital AC-3, DTS ir tiesin\xc4\xaf PCM garso kodavimo standart\xc4\x85. Pasirinktinai grotuvai dar gali palaikyti Dolby Digital Plus informacijos neprarandan\xc4\x8dius Dolby TrueHD, DTS HD formatus.\n_START_SECTION_\nSuderinamumas\n_START_PARAGRAPH_\nBlu-ray asociacija rekomenduoja grotuv\xc5\xb3 gamintojams suteikti galimyb\xc4\x99 tais pa\xc4\x8diais \xc4\xafrenginiais nuskaityti DVD formato diskus, suteikiant jiems atgalin\xc4\xaf suderinamum\xc4\x85._NEWLINE_\xc4\xaemon\xc4\x97 \xe2\x80\x9eJVC\xe2\x80\x9c suk\xc5\xabr\xc4\x97 trisluoksn\xc4\x99 technologij\xc4\x85 (kombinuot\xc4\x85 BD/DVD disk\xc4\x85), kuri \xc4\xaf vien\xc4\x85 disk\xc4\x85 leid\xc5\xbeia \xc4\xafra\xc5\xa1yti informacija DVD ir BD formatais. Disk\xc5\xb3 prototipai buvo parodyti tarptautin\xc4\x97je elektronikos parodoje \xe2\x80\x9eConsumer Electronics Show\xe2\x80\x9c, kuri vyko 2006 met\xc5\xb3 saus\xc4\xaf."